ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάκληση άδειας Ιδιωτικού Σχολείου Πρωτοβάθμιας Εκπαίδευσης - Νηπιαγωγείου Συστεγαζόμε-
νου με Μονάδα Φροντίδας Προσχολικής Αγωγής
και Διαπαιδαγώγησης (ΜΦΠΑΔ).
Γεωγραφική κατανομή, όροι και προδιαγραφές
των Κέντρων Αναφοράς του Ιού HIV (ΑIDS, HIV,
Ρετροϊών).
Ορισμός του ποσοστού των πρόσθετων εφημεριών της παρ. 6 του άρθρου 34 του ν. 4351/2015
(Α’ 164) των νοσηλευτικών ιδρυμάτων και των μονάδων Π.Φ.Υ. του Ε.Σ.Υ., για το χρονικό διάστημα
από 01.01.2025 έως και 31.03.2025.
ΑΠΟΦΑΣΕΙΣ
Αριθμ. 39502/Ν1
(1)
Ανάκληση άδειας Ιδιωτικού Σχολείου Πρωτοβάθμιας Εκπαίδευσης - Νηπιαγωγείου Συστεγαζόμε-
νου με Μονάδα Φροντίδας Προσχολικής Αγωγής
και Διαπαιδαγώγησης (ΜΦΠΑΔ).
Η ΥΠΟΥΡΓΟΣ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις της υποπαρ. Θ4 (περ. 2) της παρ. Θ του
άρθρου πρώτου του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 -
Eπείγοντα Μέτρα Εφαρμογής του ν. 4046/2012 και του
Μεσοπρόθεσμου Πλαισίου Δημοσιονομικής Στρατηγικής 2013-2016» (Α’ 222).
2. Την υπό στοιχεία 103208/Ν1/25-8-2022 (Β’  4617)
υπουργική απόφαση χορήγησης άδειας Ιδιωτικού Σχολείου
Πρωτοβάθμιας Εκπαίδευσης - Συστεγαζόμενου Νηπιαγωγείου στην εταιρία «ΠΑΙΔΑΓΩΓΕΙΟ ΜΟΝΟΠΡΟΣΩΠΗ Ι.Κ.Ε».
3. Το υπ’ αρ. 951/10-2-2025 έγγραφο της Διεύθυνσης
Πρωτοβάθμιας Εκπαίδευσης Ιωαννίνων (υπό στοιχεία
Υ.ΠΑΙ.Θ.Α. 14889/Ν1/10-2-2025), με το οποίο διαπιστώνεται ότι το «Ιδιωτικό Συστεγαζόμενο Νηπιαγωγείο -
ΔΕΝΤΡΟΣΠΙΤΟ» δεν λειτουργεί από το σχολικό έτος
2022-2023 έως σήμερα.
4. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
5. Το π.δ. 27/2025 «Διορισμός Υπουργών, Αναπληρωτή
Υπουργού, Υφυπουργών και Αντιπροέδρου της Κυβέρνησης» (Α’ 44).
6. Το γεγονός ότι δεν προκαλείται δαπάνη σε βάρος
του κρατικού προϋπολογισμού από την παρούσα απόφαση, αποφασίζουμε:
Ανακαλούμε αυτοδικαίως την υπό στοιχεία 103208/
Ν1/25-8-2022 (Β’ 4617) υπουργική απόφαση χορήγησης
άδειας Ιδιωτικού Σχολείου Πρωτοβάθμιας Εκπαίδευσης
Νηπιαγωγείου Συστεγαζόμενου με ΜΦΠΑΔ, ιδιοκτησίας
της εταιρίας «ΠΑΙΔΑΓΩΓΕΙΟ ΜΟΝΟΠΡΟΣΩΠΗ Ι.Κ.Ε» και
με διακριτικό τίτλο «Ιδιωτικό Συστεγαζόμενο ΝηπιαγωΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1834
15.04.2025 17:40:55
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1834/15.04.2025
γείο - ΔΕΝΤΡΟΣΠΙΤΟ», επί της οδού Αρέθα 1 και Ιωαννίνων 124, στην Ανατολή Ιωαννίνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 8 Απριλίου 2025
H Υπουργός
ΣΟΦΙΑ ΖΑΧΑΡΑΚΗ
Ι
Αριθμ. Δ1α/Γ.Π.οικ. 16895
(2)
Γεωγραφική κατανομή, όροι και προδιαγραφές
των Κέντρων Αναφοράς του Ιού HIV (ΑIDS, HIV,
Ρετροϊών).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ
Έχοντας υπόψη:
1. Το άρθρο 11 του ν. 4633/2019 «Σύσταση Εθνικού
Οργανισμού Δημόσιας Υγείας (ΕΟΔΥ), ρυθμίσεις για
τα προϊόντα καπνού, άλλα ζητήματα του Υπουργείου
Υγείας και λοιπές διατάξεις» (Α’ 161) και, ιδίως, την παρ.1
αυτού.
2. Το άρθρο 67 του ν. 5102/2024 «Δράσεις δημόσιας
υγείας - Ρυθμίσεις για την ενίσχυση του Εθνικού Συστήματος Υγείας και άλλες διατάξεις» (Α’ 55).
3. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019.
5. Το π.δ. 121/2017 «Οργανισμός του Υπουργείου Υγείας» (Α’ 148).
6. Το π.δ. 142/2017 «Οργανισμός Υπουργείου Οικονομικών» (Α’ 181).
7. Το άρθρο 5 του π.δ. 77/2023 «Σύσταση Υπουργείου
και μετονομασία Υπουργείων - Σύσταση, κατάργηση και
μετονομασία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α’ 130), καθώς και το άρθρο 1 του π.δ. 82/2023 (Α’ 139), περί μετο-
νομασίας του Υπουργείου Οικονομικών σε Υπουργείο
Εθνικής Οικονομίας και Οικονομικών.
8. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
9. Tην υπό στοιχεία 102928 ΕΞ 2023/10-07-2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οι-
κονομικών, Αθανάσιο Πετραλιά» (Β’ 4441).
10. Την υπό στοιχεία Υ14/9-7-2023 απόφαση του Πρωθυπουργού «Ανάθεση αρμοδιοτήτων στην Αναπληρώ-
τρια Υπουργό Υγείας, Ειρήνη Αγαπηδάκη» (Β’ 4435).
11. Το υπ’ αρ. 11500/10-03-2025 «ΕΘΝΙΚΟ ΣΧΕΔΙΟ ΔΡΑΣΗΣ ΓΙΑ ΤΟΝ HIV 2025».
12. Τα από 15.10.2024 και 13.01.2025 πρακτικά της
Εκτελεστικής Επιτροπής της Επιτροπής Εμπειρογνωμόνων Δημόσιας Υγείας (11ης Συνεδρίασης 2024 και 1ης
Συνεδρίασης 2025, αντίστοιχα).
13. Το γεγονός ότι από τις διατάξεις της παρούσας
απόφασης προκαλείται δαπάνη ύψους 1.600.000,00 €
ετησίως, η οποία θα καλυφθεί διαχρονικά από τις πιστώσεις του προϋπολογισμού του Εθνικού Οργανισμού
Δημόσιας Υγείας και είναι εντός των ορίων του προϋπολογισμού που έχουν τεθεί στο ισχύον Μεσοπρόθεσμο
Πλαίσιο Δημοσιονομικής Στρατηγικής, σύμφωνα με την
υπό στοιχεία Β2α,Β1α/οικ11972/12-03-2025 εισηγητική
έκθεση οικονομικών επιπτώσεων του Προϊσταμένου της
Γενικής Διεύθυνσης Οικονομικών Υπηρεσιών του Υπουργείου Υγείας.
14. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Άρθρο 1
Πεδίο εφαρμογής - Σκοπός
Η παρούσα έχει ως σκοπό τον καθορισμό των Κέντρων Αναφοράς του ιού HIV (ΑIDS, HIV, Ρετροϊών),
σύμφωνα με όσα προβλέπονται στο άρθρο 67 του
ν. 5102/2024, τα οριζόμενα στο «Εθνικό Σχέδιο Δράσης για τον HIV 2025» και με δεδομένο ότι η νόσος
που προκαλεί ο HIV άπτεται της δημόσιας υγείας και ως
εκ τούτου εμπίπτει στις διατάξεις του άρθρου 11 του
ν. 4633/2019 (Α’ 161). Το πεδίο εφαρμογής της αφορά
τους φορείς που διενεργούν την εργαστηριακή παρακολούθηση ασθενών με HIV λοίμωξη και ορίζει τη
γεωγραφική κατανομή ανά την επικράτεια, τις προδιαγραφές και τα επιστημονικά κριτήρια, καθώς και κάθε
άλλο θέμα σχετικό με τη λειτουργία Κέντρων Αναφοράς
του ιού HIV (ΑIDS, HIV, Ρετροϊών).
Άρθρο 2
Γεωγραφική κατανομή
των Κέντρων Αναφοράς του ιού HIV
(ΑIDS, HIV, Ρετροϊών) ανά την Επικράτεια
Η γεωγραφική κατανομή των Κέντρων Αναφοράς του
ιού HIV (ΑIDS, HIV, Ρετροϊών) έχει ως ακολούθως:
1. Δύο (2) Κέντρα Αναφοράς στην Αθήνα:
α) ένα Εθνικό Κέντρο Αναφοράς,
β) ένα Περιφερειακό Κέντρο Αναφοράς.
2. Ένα Εθνικό Κέντρο Αναφοράς στη Θεσσαλονίκη.
3. Ένα Περιφερειακό Κέντρο Αναφοράς στα Ιωάννινα.
4. Ένα Περιφερειακό Κέντρο Αναφοράς στην Πάτρα.
5. Ένα Περιφερειακό Κέντρο Αναφοράς στο Ηράκλειο.
Άρθρο 3
Γενικά χαρακτηριστικά των Κέντρων Αναφοράς
του ιού HIV (ΑIDS, HIV, Ρετροϊών)
1. Έκαστο Κέντρο Αναφοράς του ιού HIV (ΑIDS, HIV, Ρετροϊών) θα πρέπει να είναι ενταγμένο σε Ιατρική Υπηρεσία
σε Δημόσιο Νοσοκομείο ή σε Ιατρική Σχολή Δημόσιου Πανεπιστημίου, ώστε να διασφαλίζεται ο Κώδικας Ιατρικής
Δεοντολογίας. Σε έκαστο Κέντρο Αναφοράς του ιού HIV
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1834/15.04.2025
(ΑIDS, HIV, Ρετροϊών) την επιστημονική ευθύνη έχει Ιατρός
Βιοπαθολόγος. Ο όρος επιστημονική ευθύνη σημαίνει:
α) Όσον αφορά στις μονάδες που βρίσκονται σε Ιατρική Σχολή ή Ιατρικό Τμήμα, ο επιστημονικός υπεύθυνος
θα πρέπει να είναι ενεργό μέλος Διδακτικού Ερευνητικού
Προσωπικού (ΔΕΠ) του Εργαστηρίου με την ειδικότητα
της Βιοπαθολογίας (Μικροβιολογίας), που θα έχει τον
έλεγχο του προγράμματος εκτέλεσης των εξετάσεων
στον ΕΛΚΕ, με απόφαση από την Επιτροπή Ερευνών,
αλλά και την πλήρη διαγνωστική ευθύνη με απόφαση
ορισμού ως επιστημονικός υπεύθυνος από τη Διεύθυνση του Εργαστηρίου. Σε περίπτωση που το Εργαστήριο
στο οποίο υπάγεται το Κέντρο Αναφοράς έχει μέχρι τρία
(3) μέλη ΔΕΠ και δεν υπάρχει ενεργό μέλος ΔΕΠ με την
ειδικότητα της Βιοπαθολογίας στο Εργαστήριο, δύναται
να οριστεί επιστημονικός υπεύθυνος Ιατρός Βιοπαθολόγος μέλος ΔΕΠ από τον Τομέα στον οποίο υπάγεται το
Εργαστήριο με την προϋπόθεση ότι η διαθεσιμότητα
καλύπτει πλήρως χρονικά τη λειτουργία του Κέντρου
Αναφοράς. Διάθεση μέλους ΔΕΠ από άλλον Τομέα ή
άλλο Τμήμα ή άλλο Πανεπιστήμιο είναι μη αποδεκτή
καθώς δεν είναι δυνατόν να καλυφθεί χρονικά η επιστημονική ευθύνη και στην ουσία σημαίνει ότι το Κέντρο
Αναφοράς δεν πληροί τα κριτήρια εκτέλεσης εξετάσεων
με ασφάλεια,
β) όσον αφορά στις μονάδες που βρίσκονται σε Νοσοκομεία που δεν διαθέτουν Πανεπιστημιακά εργαστή-
ρια, θα πρέπει να είναι Ιατρός Βιοπαθολόγος που θα έχει
οριστεί ως επιστημονικός υπεύθυνος του Κέντρου Αναφοράς.
2. Τα Κέντρα Αναφοράς του ιού HIV (ΑIDS, HIV, Ρετροϊ­
ών) εφαρμόζουν σύστημα διαχείρισης ποιότητας κατά
ΕΛΟΤ EN ISΟ 15189:2012 (ή νεότερη έκδοσή του) και
έχουν στο πεδίο διαπίστευσης τουλάχιστον τον ορολογικό έλεγχο (ορολογικός έλεγχος μέτρησης αντισωμάτων/
αντιγόνων HIV1/2, επιβεβαιωτικός έλεγχος και διάκριση
αντιγόνων HIV1/2) και τη μέτρηση του ιϊκού φορτίου
HIV-1 (αν και εφόσον εκτελούν μέτρηση ιϊκού φορτίου).
Αν δεν εφαρμόζουν σύστημα διαπίστευσης κατά τον
χρόνο αίτησής τους, θα πρέπει να καταθέσουν εντός
12-μήνου από την αναγνώρισή τους αίτημα στον ΕΣΥΔ
και η διαδικασία να ολοκληρωθεί εντός δώδεκα (12) μηνών από το αίτημά τους.
3. Οι εξετάσεις γονοτυπικής αντοχής χρειάζονται υψηλή εξειδίκευση και λόγω του μικρού αριθμού δειγμάτων
στην περιφέρεια θα εκτελούνται αποκλειστικά στα δύο
(2) μεγαλύτερα Κέντρα Αναφοράς, με σκοπό να δίνονται
οι απαντήσεις αξιόπιστα και ταχύτερα. Αυτά τα κέντρα
θα ονομαστούν Εθνικά Κέντρα Αναφοράς ενώ τα υπόλοιπα θα ονομαστούν Περιφερειακά Κέντρα Αναφοράς.
Άρθρο 4
Ειδικά χαρακτηριστικά των Κέντρων Αναφοράς
του ιού HIV (ΑIDS, HIV, Ρετροϊών)
1α) Ένα Εθνικό Κέντρο Αναφοράς ενταγμένο σε Ιατρική Υπηρεσία σε Δημόσιο Νοσοκομείο ή σε Ιατρική
Σχολή Δημόσιου Πανεπιστημίου στην περιοχή της
Αθήνας, που έχει εκτεταμένη εμπειρία στην εργαστηριακή παρακολούθηση της HIV λοίμωξης και συγκε-
κριμένα στην εκτέλεση των ιατρικών εξετάσεων διάγνωσης και παρακολούθησης της HIV λοίμωξης του
επόμενου εδαφίου κατά την τελευταία τετραετία. Το
Κέντρο Αναφοράς αυτό θα εκτελεί τις κάτωθι διαγνωστικές εξετάσεις:
- Διαγνωστική δοκιμασία αρχικού ορολογικού ελέγχου
(HIV Ag/Ab),
- επιβεβαιωτική δοκιμασία για τον HIV-1 και για τον
HIV-2 και την ταυτοποίηση του τύπου της HIV λοίμωξης,
- ποσοτική μέτρηση HIV-1 RNA (ιϊκό φορτίο για τον
HIV-1) στο πλάσμα των ασθενών,
- μοριακός έλεγχος γονοτυπικής αντοχής HIV-1 σε
αντιρετροϊκή αγωγή.
Ελάχιστη εμπειρία. Εκτέλεση ελάχιστου αριθμού διαγνωστικών εξετάσεων διάγνωσης και παρακολούθησης
της HIV λοίμωξης την τελευταία τετραετία στο πλαίσιο
προγραμματικής συμφωνίας με τον ΕΟΔΥ ως εξής:
- Τουλάχιστον δέκα χιλιάδες (10.000) διαγνωστικές
εξετάσεις ποσοτικής μέτρηση HIV-1 RNA (ιϊκό φορτίο
για τον HIV-1) στο πλάσμα των ασθενών,
- τουλάχιστον χίλιες (1.000) διαγνωστικές εξετάσεις
διαγνωστικής δοκιμασίας αρχικού ορολογικού ελέγχου
(HIV Ag/Ab),
- τουλάχιστον πεντακόσιες (500) διαγνωστικές εξετάσεις επιβεβαιωτικής δοκιμασίας για τον HIV-1 και για τον
HIV-2 και την ταυτοποίηση του τύπου της HIV λοίμωξης,
- τουλάχιστον χίλιες (1.000) διαγνωστικές εξετάσεις
μοριακού ελέγχου γονοτυπικής αντοχής HIV-1 σε αντιρετροϊκή αγωγή.
1β) Ένα Περιφερειακό Κέντρο Αναφοράς ενταγμένο σε
Ιατρική Υπηρεσία Δημοσίου Νοσοκομείου ή σε Ιατρική
Σχολή Δημοσίου Πανεπιστημίου στην περιοχή της Αθήνας, που είναι εγκατεστημένο σε Νοσοκομείο, το οποίο
εξειδικεύεται σε σεξουαλικώς μεταδιδόμενα νοσήματα
και έχει διαχρονικά εμπειρία στην εργαστηριακή παρακολούθηση της HIV λοίμωξης και συγκεκριμένα στην
εκτέλεση των ιατρικών εξετάσεων διάγνωσης και παρακολούθησης της HIV λοίμωξης του επόμενου εδαφίου
κατά την τελευταία τετραετία.
Το Κέντρο Αναφοράς αυτό θα εκτελεί τις κάτωθι διαγνωστικές εξετάσεις αποκλειστικά σε ασθενείς που εξε-
τάζονται και παρακολουθούνται από το Νοσοκομείο στο
οποίο είναι εγκατεστημένο το Κέντρο Αναφοράς:
- Διαγνωστική δοκιμασία αρχικού ορολογικού ελέγχου
(HIV Ag/Ab),
- επιβεβαιωτική δοκιμασία για τον HIV-1 και για τον
HIV-2 και την ταυτοποίηση του τύπου της HIV λοίμωξης,
- ποσοτική μέτρηση HIV-1 RNA (ιϊκό φορτίο για τον
HIV-1) στο πλάσμα των ασθενών.
Ελάχιστη εμπειρία. Εκτέλεση εξετάσεων εντός τελευταίας τετραετίας σε άτομα που εξετάζονται και παρακο-
λουθούνται στο εν λόγω Νοσοκομείο όπως προκύπτει
από επίσημες στατιστικές του Νοσοκομείου:
- Τουλάχιστον οκτώ χιλιάδες (8.000) διαγνωστικές εξετάσεις ποσοτικής μέτρηση HIV-1 RNA (ιϊκό φορτίο για
τον HIV-1) στο πλάσμα των ασθενών,
- τουλάχιστον δέκα χιλιάδες (10.000) διαγνωστικές
εξετάσεις διαγνωστικής δοκιμασίας αρχικού ορολογικού ελέγχου (HIV Ag/Ab) τουλάχιστον εξακόσιες (600)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1834/15.04.2025
διαγνωστικές εξετάσεις επιβεβαιωτικής δοκιμασίας για
τον HIV-1 και για τον HIV-2 και την ταυτοποίηση του τύπου της HIV λοίμωξης.
2. Ένα Εθνικό Κέντρο Αναφοράς στη Θεσσαλονίκη
ενταγμένο σε Ιατρική Υπηρεσία σε Δημόσιο Νοσοκομείο
ή σε Ιατρική Σχολή Δημόσιου Πανεπιστημίου στην περιοχή της Θεσσαλονίκης, που έχει εκτεταμένη εμπειρία
στην εργαστηριακή παρακολούθηση της HIV λοίμωξης
και συγκεκριμένα στην εκτέλεση των ιατρικών εξετάσεων διάγνωσης και παρακολούθησης της HIV λοίμωξης
του επόμενου εδαφίου κατά την τελευταία τετραετία.
Το Κέντρο Αναφοράς αυτό θα εκτελεί τις κάτωθι διαγνωστικές εξετάσεις:
- Διαγνωστική δοκιμασία αρχικού ορολογικού ελέγχου
(HIV Ag/Ab),
- επιβεβαιωτική δοκιμασία για τον HIV-1 και για τον
HIV-2 και την ταυτοποίηση του τύπου της HIV λοίμωξης,
- ποσοτική μέτρηση HIV-1 RNA (ιϊκό φορτίο για τον
HIV-1) στο πλάσμα των ασθενών,
- μοριακός έλεγχος γονοτυπικής αντοχής HIV-1 σε
αντιρετροϊκή αγωγή.
Ελάχιστη εμπειρία. Εκτέλεση ελάχιστου αριθμού διαγνωστικών εξετάσεων διάγνωσης και παρακολούθησης
της HIV λοίμωξης την τελευταία τετραετία ως εξής:
- Τουλάχιστον πέντε χιλιάδες (5.000) διαγνωστικές
εξετάσεις ποσοτικής μέτρηση HIV-1 RNA (ιϊκό φορτίο
για τον HIV-1) στο πλάσμα των ασθενών,
- τουλάχιστον οκτακόσιες (800) διαγνωστικές εξετάσεις διαγνωστικής δοκιμασίας αρχικού ορολογικού
ελέγχου (HIV Ag/Ab),
- τουλάχιστον εκατόν πενήντα (150) διαγνωστικές
εξετάσεις επιβεβαιωτικής δοκιμασίας για τον HIV-1 και
για τον HIV-2 και την ταυτοποίηση του τύπου της HIV
λοίμωξης,
- τουλάχιστον διακόσιες πενήντα (250) διαγνωστικές
εξετάσεις μοριακού ελέγχου γονοτυπικής αντοχής HIV-1
σε αντιρετροϊκή αγωγή.
3. Ένα Περιφερειακό Κέντρο Αναφοράς στα Ιωάννινα
ενταγμένο σε Ιατρική Υπηρεσία σε Δημόσιο Νοσοκομείο
ή σε Ιατρική Σχολή Δημόσιου Πανεπιστημίου με εμπειρία στην εκτέλεση διαγνωστικών εξετάσεων HIV και
συγκεκριμένα στην εκτέλεση των ιατρικών εξετάσεων
διάγνωσης και παρακολούθησης της HIV λοίμωξης του
επόμενου εδαφίου κατά την τελευταία διετία.
Το Κέντρο Αναφοράς αυτό θα εκτελεί τις κάτωθι διαγνωστικές εξετάσεις:
- Διαγνωστική δοκιμασία αρχικού ορολογικού ελέγχου
(HIV Ag/Ab),
- επιβεβαιωτική δοκιμασία για τον HIV-1 και για τον
HIV-2 και την ταυτοποίηση του τύπου της HIV λοίμωξης
Ελάχιστη εμπειρία. Τουλάχιστον χίλιες (1.000) διαγνωστικές εξετάσεις σχετικές με τον HIV (διαγνωστικής
δοκιμασίας αρχικού ορολογικού ελέγχου (HIV Ag/Ab)
ή επιβεβαιωτικής δοκιμασίας για τον HIV-1 και για τον
HIV-2 και την ταυτοποίηση του τύπου της HIV λοίμωξης)
την τελευταία διετία.
4. Ένα Περιφερειακό Κέντρο Αναφοράς στην Πάτρα
ενταγμένο σε Ιατρική Υπηρεσία σε Δημόσιο Νοσοκομείο ή σε Ιατρική Σχολή Δημόσιου Πανεπιστημίου με
εμπειρία στην εκτέλεση διαγνωστικών εξετάσεων HIV
και συγκεκριμένα στην εκτέλεση των ιατρικών εξετάσεων
διάγνωσης και παρακολούθησης της HIV λοίμωξης του
επόμενου εδαφίου κατά την τελευταία διετία.
Το Κέντρο Αναφοράς αυτό θα εκτελεί τις κάτωθι διαγνωστικές εξετάσεις:
- Διαγνωστική δοκιμασία αρχικού ορολογικού ελέγχου
(HIV Ag/Ab),
- επιβεβαιωτική δοκιμασία για τον HIV-1 και για τον
HIV-2 και την ταυτοποίηση του τύπου της HIV λοίμωξης.
Ελάχιστη εμπειρία. Τουλάχιστον χίλιες (1.000) διαγνωστικές εξετάσεις σχετικές με τον HIV (διαγνωστικής
δοκιμασίας αρχικού ορολογικού ελέγχου (HIV Ag/Ab)
ή επιβεβαιωτικής δοκιμασίας για τον HIV-1 και για τον
HIV-2 και την ταυτοποίηση του τύπου της HIV λοίμωξης)
την τελευταία διετία.
5. Ένα Περιφερειακό Κέντρο Αναφοράς στο Ηράκλειο
ενταγμένο σε Ιατρική Υπηρεσία σε Δημόσιο Νοσοκομείο
ή σε Ιατρική Σχολή Δημόσιου Πανεπιστημίου που έχει
πρόσφατη εμπειρία στην εργαστηριακή παρακολούθηση της HIV λοίμωξης και συγκεκριμένα στην εκτέλεση
των ιατρικών εξετάσεων διάγνωσης και παρακολούθησης της HIV λοίμωξης του επόμενου εδαφίου κατά την
τελευταία διετία.
Το Κέντρο Αναφοράς αυτό θα εκτελεί τις κάτωθι διαγνωστικές εξετάσεις:
- Διαγνωστική δοκιμασία αρχικού ορολογικού ελέγχου
(HIV Ag/Ab),
- επιβεβαιωτική δοκιμασία για τον HIV-1 και για τον
HIV-2 και την ταυτοποίηση του τύπου της HIV λοίμωξης,
- ποσοτική μέτρηση HIV-1 RNA (ιϊκό φορτίο για τον
HIV-1) στο πλάσμα των ασθενών.
Ελάχιστη εμπειρία. Τουλάχιστον τετρακόσιες (400)
διαγνωστικές εξετάσεις σχετικές με τον HIV (συμπεριλαμβανομένων της διαγνωστικής δοκιμασία αρχικού
ορολογικού ελέγχου (HIV Ag/Ab), της επιβεβαιωτικής
δοκιμασίας για τον HIV-1 και για τον HIV-2 και την ταυτοποίηση του τύπου της HIV λοίμωξης και της ποσοτι-
κής μέτρησης HIV-1 RNA στο πλάσμα των ασθενών) την
τελευταία διετία.
Άρθρο 5
Λειτουργία των Κέντρων Αναφοράς
1. Σε συνέχεια της επιλογής των Κέντρων Αναφοράς
του ιού HIV, δημιουργείται δίκτυο Κέντρων Αναφοράς του ιού HIV με σκοπό την ανταλλαγή εμπειρίας,
τη διάχυση γνώσης από τα Κέντρα με τη μεγαλύτερη
εμπειρία, αλλά και την υποστήριξη σε πιο δύσκολα
περιστατικά.
2. Δύο (2) κέντρα αναφοράς με τη μεγαλύτερη εμπειρία στην εκτέλεση όλου του φάσματος των διαγνωστι-
κών εξετάσεων για HIV-1 (αρχικό ορολογικό έλεγχο, επιβεβαιωτικό έλεγχο, ιϊκό φορτίο και γονοτυπική αντοχή),
ένα στην Αθήνα και ένα στη Θεσσαλονίκη, ονομάζονται
Εθνικά Κέντρα Αναφοράς και θα αναλάβουν κεντρικό
ρόλο στο δίκτυο προσφέροντας συμβουλευτικό ρόλο
στη λειτουργία των υπόλοιπων εργαστηρίων, αλλά και
στην πιθανή μελλοντική επέκταση του δικτύου, αν και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1834/15.04.2025
εφόσον θεωρηθεί αυτό απαραίτητο. Επίσης τα δύο αυτά
κέντρα θα έχουν ως ρόλο την παροχή γνώμης προς το
Υπουργείο Υγείας και τον ΕΟΔΥ σχετικά με τη λειτουργία των υπόλοιπων κέντρων αναφοράς και ιδίως όσον
αφορά στη διατήρηση των όρων λειτουργίας και των
προδιαγραφών στα Κέντρα Αναφοράς του Δικτύου όπως
θα τεθούν.
Άρθρο 6
Πρόσκληση εκδήλωσης ενδιαφέροντος
του Υπουργού Υγείας για την επιλογή
φορέων λειτουργίας ως Κέντρα Αναφοράς
του ιού HIV (ΑIDS, HIV, Ρετροϊών)
Η αναγνώριση των Κέντρων Αναφοράς του άρθρου 2
της παρούσας θα τεθεί σε ισχύ με την απόφαση του πρώτου εδαφίου της παρ. 1 του άρθρου 67 του ν. 5102/2024,
μετά από δημόσια πρόσκληση εκδήλωσης ενδιαφέροντος του Υπουργού Υγείας για την επιλογή φορέων λει-
τουργίας ως Κέντρων Αναφοράς του ιού HIV (ΑIDS, HIV,
Ρετροϊών) με τους όρους, προδιαγραφές και διαδικασίες
της παρούσας.
Άρθρο 7
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 9 Απριλίου 2025
Οι Υπουργοί
Υφυπουργός
Εθνικής Οικονομίας
Αναπληρώτρια
και Οικονομικών
Υπουργός Υγείας
ΑΘΑΝΑΣΙΟΣ ΠΕΤΡΑΛΙΑΣ
ΕΙΡΗΝΗ ΑΓΑΠΗΔΑΚΗ
Ι
Αριθμ. Γ4α/Γ.Π. 11410
(3)
Ορισμός του ποσοστού των πρόσθετων εφημεριών της παρ. 6 του άρθρου 34 του ν. 4351/2015
(Α’ 164) των νοσηλευτικών ιδρυμάτων και των μονάδων Π.Φ.Υ. του Ε.Σ.Υ., για το χρονικό διάστημα
από 01.01.2025 έως και 31.03.2025.
ΟΙ ΥΦΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ
Έχοντας υπόψη:
1. Τις διατάξεις:
α. Tης παρ. 6 του άρθρου 34 του ν. 4351/2015 (Α’ 164),
με την οποία αντικαταστάθηκε η περ. Γ’ της παρ. 11 του
άρθρου 45 του ν. 3205/2003 (Α’ 297),
β. της παρ. 9 του άρθρου 45 του ν. 3205/2003 (Α’ 297),
όπως αυτή τροποποιήθηκε με τις διατάξεις του άρθρου 57 του ν. 4999/2022 (Α’ 225),
γ. του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνη-
τικών οργάνων και της κεντρικής δημόσιας διοίκησης»
(Α’ 133),
δ. του π.δ. 121/2017 «Οργανισμός του Υπουργείου
Υγείας» (Α’ 148),
ε. του π.δ. 142/2017 «Οργανισμός Υπουργείου Οικονομικών» (Α’ 181),
στ. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ζ. του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφορά
αρμοδιοτήτων, υπηρεσιακών μονάδων και θέσεων προσωπικού - Τροποποίηση του π.δ. 77/2023 (Α’ 130) - Με-
ταβατικές διατάξεις» (Α’ 139),
η. του ν. 4270/2014 «Αρχές δημοσιονομικής διαχείρισης
και εποπτείας (ενσωμάτωση της Οδηγίας 2011/85/Ε.Ε.) δημόσιο λογιστικό και άλλες διατάξεις» (Α’ 143),
θ. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
ι. το άρθρο 27 «Παράταση ισχύος ρυθμίσεων για την
προστασία της Δημόσιας Υγείας και για την ενίσχυση της
κοινωνικής συνοχής» του ν. 5161/2024 (Α’ 196).
2. Την υπό στοιχεία 102928 ΕΞ 2023/10.07.2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
3. Την υπ’ αρ. 37310/09.07.2023 κοινή απόφαση του
Πρωθυπουργού και του Υπουργού Υγείας «Ανάθεση
αρμοδιοτήτων στον Υφυπουργό Υγείας, Μάριο Θεμιστοκλέους» (Β’ 4435).
4. Το άρθρο 40 του ν. 849/1978 «Περί παροχής κινήτρων δια την ενίσχυσιν της περιφερειακής και οικονο-
μικής αναπτύξεως της χώρας» (Α’ 232).
5. Τα αιτήματα των Υπηρεσιών οικονομικής διαχείρισης των διοικήσεων των Υγειονομικών Περιφερειών.
6. Την υπό στοιχεία Β2α, Β1α/οικ. 12786/18.03.2025
βεβαίωση της Γ.Δ.Ο.Υ. του Υπουργείου Υγείας από την
οποία προκύπτει ότι από τις διατάξεις αυτής της απόφασης προκαλείται επιπλέον δαπάνη ποσού 3.950.652,00
ευρώ (€), εις βάρος των πιστώσεων του εγκεκριμένου
προϋπολογισμού του τρέχοντος οικονομικού έτους
(2025) των Νοσοκομείων και των Δ.Υ.Π.Ε., η οποία βρίσκεται εντός των ορίων του ισχύοντος Μ.Π.Δ.Σ.
7. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
8. Την επιτακτική ανάγκη εύρυθμης λειτουργίας σε
24ωρη βάση των Νοσηλευτικών Ιδρυμάτων και των
Μονάδων Π.Φ.Υ.
9. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Α. Τον ορισμό του ύψους του ποσοστού των πρόσθετων εφημεριών της παρ.  6 του άρθρου  34 του
ν. 4351/2015 (Α’ 164) από 9% σε 15% από 01.01.2025,
για χρονικό διάστημα τριών (3) μηνών (έως 31.03.2025),
προς τον σκοπό της εξασφάλισης της εύρυθμης λειτουρΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1834/15.04.2025
γίας σε 24ωρη βάση των νοσηλευτικών ιδρυμάτων και
των μονάδων Π.Φ.Υ. του Ε.Σ.Υ., καθώς και της κάλυψης
των εκτάκτων αναγκών προστασίας της δημόσιας υγείας,
που έχουν προκύψει ως επίπτωση της πανδημίας του
κορωνοϊού COVID-19.
Από 01.04.2025 το ύψος του ποσοστού των πρόσθετων
εφημεριών της παρ. 6 του άρθρου 34 του ν. 4351/2015
(Α’ 164), επανέρχεται στο 9%.
Β. H παρούσα απόφαση ισχύει από 01ης.01.2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 3 Απριλίου 2025
Οι Υφυπουργοί
Εθνικής Οικονομίας
και Οικονομικών
Υγείας
ΑΘΑΝΑΣΙΟΣ ΠΕΤΡΑΛΙΑΣ
ΜΑΡΙΟΣ ΘΕΜΙΣΤΟΚΛΕΟΥΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1834/15.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201834.pdf | Tokens: 23794]